Narodna skupština
20160210

godine, na koji konkurs se inače prijavilo ukupno 22 kandidata, 16 kandidata iz reda sudijskih pomoćnika i šest kandidata iz reda ostalih lica, Savet je predložio skupštini da se izaberu, Gojković Danijela, sudijski pomoćnik u Osnovnom sudu u Čačku i Krivokuća Miroslav, korisnik početne obuke Pravosudne akademije. Za Gornji Milanovac, Prekršajni sud u Gornjem Milanovcu, radi popune jednog upražnjenog sudijskog mesta, nakon razmatranja svih prijava, obavljenih razgovora i pribavljenih mišljenja, VSS je predložio da se izabere za Prekršajni sud u Gornjem Milanovcu Lukić Srđan, opštinski javni pravobranilac u opštini Gornji Milanovac. Imamo još jedan predlog VSS koji se takođe odnosi na izbor za popunu upražnjenih sudijskih mesta u Prekršajnom sudu u Požarevcu, na koji oglas se inače prijavilo ukupno 11 kandidata i na tom oglasu je ukupno je bilo osam kandidata iz reda sudijskih pomoćnika, dva kandidata iz red advokata i jedan kandidat iz reda ostalih lica.